"Daarom gebruik ons die Desembervakansie as 'n uitreik en getuienisgeleentheid deur jongmense van hoërskoolouderdom wat 'n deel van hul vakansie opoffer om die kinders te bedien."
Stanley sê weens die Covid-19-pandemie sal hierdie jaar se stranddiens 'n virtuele uitreik wees. Hy verduidelik dit behels onder meer 'n 20-minute kinderprogram vol dansies, pretaktiwiteite en natuurlik die immergewilde poppekas wat op Facebook uitgesaai word. Hulle doen ook daagliks Bybelstudie vir die spanlede. Hy sê 'n groot gedeelte is hul diensbaarheid in die gemeenskap wat insluit om strande skoon te maak. Dit sal in klein groepe kontakvry gedoen word.
"Die videomateriaal sal aanlyn beskikbaar bly vir families en groepe wat dit in hul eie tyd wil kyk."